[20 जुलाई 1974]-अज्ज लाके दे किज लोंके कन्ने बौह‌्ने ते गल्ल-बात करने दा मौका थोहा। उन्दे कन्ने 1947 ई. दे पैह‌्लें, चन्हैनी जगीरा दे बेल्ले दे हालात बारै गल्ल होई तां पता चलेआ जे चन्हैनी राज्जै दै कारकुनें कोला ए लोक बड़े गै तंग हे। सारा अलाका गरीबी च डुव्बा दा ऐ। उनें कारकुनें दा इत्थें बड़ा डर-ताह हा। ओ लोक अपनी अपनी ‘गुराही’ करदे चलदे हे। ए गल्ल ते शुद्ध महांदेव दे केइयें दूए लोकें दे मूंहा बी सुनी जे चन्हैनी दा राजा आपूं बी दबाइयै गुराही करदा हा ते नजर-भेंट करनें च असमर्थ लोंके गी केई बारी मारा बी पेई जन्दा हा। सजा देने दा आम तरीका ए हा जे अमदी दी मुंडी गी अपनी लत्तें च फसाइयै ओदी पिट्ठी पर डंडे कन्ने जां जोड़े(जुत्ते) कन्ने ‘दे गै दे’। मार खाने आले केई बारी बेहोश होई जन्दे हे। राजे गी लाके दा दौरा लान्दे मौकै जे कोई दान्द, गौ, बकरी पसिन्द आई तां ओ बिना मुल्ल-मुआवजे दै उस्सै दी होई जन्दी ही।